**Ревизорски извјештај**

|  |  |
| --- | --- |
| **Назив ревизије:** | Ревизија планирања расхода по основу утрошка енергије, комуналних и комуникационих услуга у ЈУ Центар за социјални рад Прњавор |
| **Временски период обухваћен ревизијом:** | 13/01/2025 - 04/02/2025 |
| **Број ревизије:** | 13-014-5/25 |
| **Назив ревидираног субјекта/oрганизационе јединице укључене у ревидирани процес:** | ЈУ Центар за социјални рад Прњавор |
| **Вођа ревизорског тима:** | Зоран Дебељак |
| **Чланови ревизорског тима:** | Зоран Дебељак |
| ИЗВРШНИ РЕЗИМЕ | |
| **Слободан текст** (навести кратак опис циљева и обима ревизије, најзначајнијих налаза ревизије и њима везаних ризика) | При ЈУ Центар за социјални рад Прњавор постоји буџетска ставка која се односи на расходе по основу утрошка енергије, комуналних и комуникационих услуга, а циљ ове интерне ревизије је да се испита да ли је иста адекватно планирана и на који начин је утрошена. |
| 1. УВОД | |
| * 1. **Основ за ревизију:** |  |
| * 1. **Предмет ревизије:** |  |
| **1.3. Циљеви интерне ревизије:** | 1. Осигурати да је омогућено адекватно планирање расхода по основу утрошка енергије, комуналних и комуникационих услуга. |
| **1.4. Обим интерне ревизије:** | - документација, уговори и извјештај о планираним и реализованим средствима за буџетску ставку која се односи на утрошак енергије, комуналних и комуникационих услуга за 2024. годину |
| **1.5. Полазне информације о ревидираном подручју**: | Расходи по основу утрошка енергије, комуналних, комуникационих и транспортних услуга: највише средстава са ове позиције је утрошено на поштанске услуге (72.518,10 KM), а ту су и трошкови за централно гријање, фиксни (2.324,86 KM) и мобилни телефон (609,63 KM), интернет (982,80 KM), водовод и канализацију, електричну енергију, нафту и нафтне деривате (6.185,73 KM) и одвоз смећа. Трошкови електричне енергије, водовода и канализације, плаћају се у складу са чланом 4. Уговора о закупу пословног простора (бр. 05/5-404.1-44/23 од 03.10.2023. године), на основу стварне потрошње, коју закупац и закуподавац утврђују крајем мјесеца очитањем контролних сатова за струју и воду. Трошкови гријања се плаћају у складу са Уговором о испоруци топлотне енергије за загријавање пословног простора који се закључује за сваку грејну сезону (уговор бр. 05/5-404.1-56/24 од 24.10.2024. године). У власништву ЈУ Центра за социјални рад Прњавор су три службена аутомобила која се користе за теренски рад службеника, те је стога закључен уговор за испоруку горива и нафтних деривата са предузећем „Лебурић комерц“ доо Прњавор (бр. 05/5-404.1-02/24 од 04.01.2024. године). У Центру се користе двије фиксне телефоније и двије мобилне (једна је у систему допуне, а друга у виду претплате - једна мобилна телефонија се користи за потребе организовања приправности у складу са Законом о социјалној заштити РС гдје је радник обавезан да буде доступан надлежним институцијама 24 часа). Расходи за поштанске услуге представљају највеће материјалне трошкове, а они се односе на редовне пошиљке од којих су најзначајније позиви странкама у управном поступку и достава рјешења управног поступка, затим доставу новца од социјалних давања до крајњих корисника и штампање упутница за исплату. Цијене на поштанске пошиљке су промјењиве из разлога што се цијена формира према тежини пошиљке. Цијене које се примјењују за пренос поштанских упутница су фиксне јер за исте постоји цјеновник којим је дефинисана стопа 2,5 % вриједности од висине износа на поштанској упутници. Раст броја корисника социјалних давања из године у годину повећава трошкове поштанских услуга. |
| **1.6. Позитивни налази**: | У циљу смањења трошкова поштанских услуга, доставу поштанских пошиљки (писма) на подручју урбаног дијела града, уручује радник центра. На овај начин, током 2024. године, уручено је преко 700 пошиљки. Такође, уз договор са корисницима, одређена рјешења се уручују лично у просторијама центра. На иницијативу наших корисника и рачуноводства исплате новчаних давања корисницима се врше путем банки. Како би се ублажила промјењива цијена нафте и нафтних деривата, једном седмично се планирају теренске посјете, а све у циљу економичног трошења горива службених возила. |
| **1.7. Одговорности:** |  |
| **1.8. Ограничења ревизије:** |  |
|  |  |
| 2. НАЛАЗИ, ЗАКЉУЧЦИ И ПРЕПОРУКЕ | |
| **Претходни ревизијски преглед** (спровођење препорука из претходне ревизије) |  |
| **Контролни циљ** | Осигурати да је омогућено адекватно планирање расхода по основу утрошка енергије, комуналних и комуникационих услуга. |
| **Налази и закључци** (постојеће стање, очекивано стање, одступања постојећег од очекиваног стања, узроци одступања постојећег од очекиваног стања, учинци утврђених слабости): | 1 - У току 2024. године приликом утрошка ревидиране буџетске ставке поступало се по основу неколико склопљених уговора. На основу уговора о набавци погонског горива на сваких пола мјесеца пристизали су рачуни о точеном гориву у наведеном периоду који су уредно плаћани, а сваки рачун је садржавао спецификацију у којој је тачно наведено које од три возила центра је точило гориво, када и у којој количини. Што се тиче поштанских услуга, и ту такође постоји уговор који је уредно испоштован, а поштанске услуге су неопходне за рад центра због многобројних корисника, те се највише средстава утроши са ревидиране буџетске ставке управо на поштанске услуге. ЈУ Центар за социјални рад Прњавор користи за рад пословне просторије које припадају ЈЗУ Дом здравља Прњавор са којим је склопљен уговор о закупу у којем је дефинисано да трошкове електричне енергије, воде и гријања сноси сам центар. Наведени рачуни су уредно плаћани током 2024. године, а постоји и посебан уговор за одржавање топлотне енергије центра. Такође још постоји уговор са комуналним предузећем за одвоз смећа, као и уговор за кориштење телекомуникационих услуга за службене телефоне центра чији рачуни су такође уредно плаћани током 2024. године. |
| **Препоруке** (корективна активност коју треба провести): |  |
| **Прихваћене:** |  |
| **Коментар руководства:** |  |
| 3. ПРИЛОЗИ | |
|  |  |
|  |  |

|  |  |  |  |  |  |  |
| --- | --- | --- | --- | --- | --- | --- |
|  |  |  |  | |  |  |
|  | | | Зоран Дебељак, интерни ревизор | | | |
|  | | | | | | |
| Коначан ревизорски извјештај је достављен: | | | |  | | |
| ЈУ Центар за социјални рад Прњавор  Руководилац субјекта,  а/а | | | | | | |